Ændret forslag til EUROPA-PARLAMENTETS OG RÅDETS FORORDNING om forlængelse af gyldighedsperioden for forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika

(forelagt af Kommissionen i henhold til EF-traktatens artikel 250, stk. 2)

BEGRUNDELSE

A. Principper

Den 15. september 1999 forelagde Kommissionen et forslag til Europa-Parlamentets og Rådets forordning (EF) om forlængelse af gyldighedsperioden for forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika (KOM(1999) 443 endelig udg. - C5-0146-1999 - 1999/0194(COD).

Betænkningen fra Europa-Parlamentets Udvalg om Udviklingssamarbejde blev offentliggjort den 14. marts 2000. Betænkningen, som indeholder fire ændringsforslag til Kommissionens forslag af 15. september 1999 blev vedtaget af Europa-Parlamentet ved førstebehandlingen den 4. maj 2000.

Ved denne lejlighed redegjorde det ansvarlige kommissionsmedlem for sin stillingtagen til hvert ændringsforslag og oplyste, at de alle kunne accepteres.

Kommissionen har således udarbejdet et ændret forslag.

B. Forklaring af ændringerne

Kommissionen har accepteret Europa-Parlamentets fire ændringsforslag.

Med hensyn til det første ændringsforslag præciserede kommissæren, at den uformelle udgave af aktivitetsrapporten var blevet tilstillet Europa-Parlamentets Udvalg om Udviklingssamarbejde, og at den officielle forelæggelse vil finde sted i løbet af juni.

Det andet og tredje ændringsforslag accepteres, da de afspejler det tværinstitutionelle samarbejde med hensyn til budgetdisciplin og komitologi.

Kommissionen accepterer også den fjerde ændring og vil således forelægge Europa-Parlamentet og Rådet en uafhængig evaluering i september 2000.

1999/0194 (COD)

Ændret forslag til EUROPA-PARLAMENTETS OG RÅDETS FORORDNING om forlængelse af gyldighedsperioden for forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 179, stk. 1,

under henvisning til forslag fra Kommissionen [1],

[1] EFT C 21 E af 25.1.2000, s. 65

i overensstemmelse med proceduren i traktatens artikel 251 [2], og

[2] Europa-Parlamentets holdning af 4.5.2000.

ud fra følgende betragtninger:

(1) Rådets forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika udløber den 31. december 1999.

(2) Det synes korrekt at forlænge denne forordning indtil 31 December 2000 samtidigt med en ændring til det financielle referencebeløb og den relevante periode ihenhold til artikel 6(1) af forordningen (EF) nr. 443/97.

(3) Forordning (EF) nr. 443/97 fastsætter, at Kommissionen skal forelægge Europa-Parlamentet og Rådet en årsberetning; denne beretning skal foreligge inden vedtagelsen af denne forordning -

UDSTEDT FØLGENDE FORORDNING:

Artikel 1

1. Artikel 14, stk. 2, i Rådets forordning (EF) nr. 443/97 affattes således: "Den anvendes indtil den 31. december 2000."

2. Artikel 6, stk. 1, i Rådets forordning (EF) nr. 443/97 affattes således:

"1. Fællesskabets finansiering af de i artikel 1 omhandlede foranstaltninger dækker en periode på fem år (1996-2000). Det finansielle rammebeløb til gennemførelsen af dette program er på 280 mio. EUR for perioden 1996-2000. De årlige bevillinger godkendes af budgetmyndigheden inden for de finansielle overslag."

3. Artikel 10, stk. 2, i Rådets forordning (EF) nr. 443/97 affattes således:

"2. Hver gang der henvises til denne artikel, finder artikel 4 i Rådets afgørelse 1999/468/EF anvendelse [3] under overholdelse af bestemmelserne i artikel 7 og 8. Den i artikel 4, stk. 3, i afgørelse 1999/468/EF nævnte periode fastsættes til en måned."

[3] EFT L 184 af 17.7.1999, s. 23.

Artikel 1a

Fire måneder inden udløbet af Rådets forordning (EF) nr. 443/97 forelægger Kommissionen Europa-Parlamentet og Rådet en generel evalueringsrapport om forvaltningen af programmet med en redegørelse for dets stærke og svage sider og henstillinger med henblik på at forbedre programmets gennemslagskraft.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabs Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Europa-Parlamentets vegne På Rådets vegne

Formand Formand